钦定古今图书集成/明伦汇编/氏族典/第164卷 > 《廖用贤尚友录》 > 潘恩
## 钦定古今图书集成/明伦汇编/氏族典/第164卷 > 《廖用贤尚友录》 > 潘恩

按《明外史周延传》：“潘恩，字子仁，上海人。六岁能辨四
声。登嘉靖二年进士，授祁州知州，调繁钧州，转南京
刑部员外郎，迁广西提学佥事，署按察使事，累迁山
东副使。御史叶经以试录忤旨，并恩下诏狱，谪广东
河源典史。久之，累迁至浙江左参政，按部海盐。倭猝
至，围城，恩力御之，贼乃退。俄迁浙江左布政使，以右”
副都御史巡抚河南。劾徽王载𫭢贪虐，王遂夺国。伊
王典楧骑横，恩一切裁之。河南民素苦藩府，恩制两
悍，王名大著。久之，由刑部尚书改左都御史。子允端
为刑部主事。吏部尚书郭朴，恩门生也，调之礼部。给
事中张益劾允端奔竞，恩溺爱，朴徇私。帝置朴不问，
改允端南京工部，令恩致仕。万历初卒，年八十七。赠
太子少保，谥《恭定》。